ΓΡΑΠΤΗ ΕΡΩΤΗΣΗ E-0714/03

υποβολή: Rosa Migulez Ramos (PSE) προς το Συμβούλιο

(11 Μαρτίου 2003)

Θέμα: Πλοίο Prestige: Ευρωπαϊκό συμπληρωματικό ταμείο αποζημίωσης

Το Ευρωπαϊκό Κοινοβούλιο ενέκρινε στις 21 Νοεμβρίου 2002 ψήφισμα σχετικά με την καταστροφή του πετρελαιοφόρου Prestige στα ανοικτά των ακτών της Γαλικίας. Στην παράγραφο 6 του ψηφίσματος αναφέρεται:

Ζητεί να τεθεί αμέσως σε εφαρμογή η πρόταση της Επιτροπής για τη δημιουργία ευρωπαϊκού συμπληρωματικού ταμείου αποζημίωσης με κεφάλαια 1 δις ευρώ για τις ζημίες που οφείλονται στη ρύπανση.

Επίσης στις 19 Δεκεμβρίου 2002 το ΕΚ ενέκρινε ψήφισμα σχετικά με την καταστροφή του πετρελαιοφόρου Prestige στα ανοικτά των ακτών της Γαλικίας. Στην παράγραφο 9 του ψηφίσματος αναφέρεται:

Ζητεί από το Συμβούλιο να καθορίσει ικανοποιητική κοινή θέση, ευθυγραμμιζόμενο με τη θέση του Κοινοβουλίου σε πρώτη ανάγνωση σχετικά με την πρόταση δημιουργίας ταμείου αποκατάστασης των ζημιών που οφείλονται σε πετρελαϊκή ρύπανση στα ευρωπαϊκά ύδατα.

Πως αξιολογεί το Συμβούλιο αυτά τα αιτήματα του ΕΚ·

Ποια μέτρα έχει ή πρόκειται να λάβει το Συμβούλιο σχετικά·

Απάντηση

(2 Οκτωβρίου 2003)

Στα πλαίσια της δέσμης Erika II, η Επιτροπή πρότεινε το Δεκέμβριο του 2000 τη σύσταση συμπληρωματικού κοινοτικού ταμείου αποκατάστασης των ζημιών που οφείλονται σε πετρελαϊκή ρύπανση στα ευρωπαϊκά ύδατα. Το Συμβούλιο αν και εξέφρασε την άποψη ότι είναι αναγκαίο να εξασφαλιστεί κατάλληλο και, στο μέτρο του δυνατού, γενικό καθεστώς περί ευθύνης και αποζημίωσης για τις ζημίες που προκαλούνται λόγω ρύπανσης από πετρελαιοειδή ή άλλες επικίνδυνες και ρυπογόνες ουσίες οι οποίες μεταφέρονται μέσω θαλάσσης, έκρινε ωστόσο καλύτερο να επιτευχθεί αυτός ο στόχος μέσω διεθνούς λύσης στα πλαίσια του Διεθνούς Ναυτιλιακού Οργανισμού (ΙΜΟ), επιλέγοντας τη δημιουργία ενός συμπληρωματικού ταμείου για ζημίες στα πλαίσια του Διεθνούς Ταμείου Αποζημιώσεων λόγω Ρυπάνσεως Πετρελαίου (IFC). Στη συνέχεια το Συμβούλιο Μεταφορών συμφώνησε στις 28 Ιουνίου 2001 μία κοινή προσέγγιση για τις αντιπροσωπίες των κρατών μελών και τους εκπροσώπους της Επιτροπής κατά τις διαπραγματεύσεις στα πλαίσια των IFC/ΙΜΟ προκειμένου να επιτευχθεί συμφωνία για την δημιουργία ενός τέτοιου ταμείου το ταχύτερο δυνατό και κατά προτίμηση έως το 2003.

Η προσέγγιση αυτή κατέληξε σε επιτυχές αποτέλεσμα με την απόφαση της Διπλωματικής Διάσκεψης στις 16 Μαΐου 2003 να εγκρίνει ένα Πρωτόκολλο για την δημιουργία ενός Διεθνούς Συμπληρωματικού Ταμείου Αποκατάστασης των Ζημιών που οφείλονται σε Πετρελαϊκή Ρύπανση. Το ταμείο αυτό θα προσθέτει μία τρίτη κλίμακα αποζημίωσης στην αποζημίωση που παρέχεται δυνάμει των Συμβάσεων του 1992 περί αστικής ευθύνης και ταμείων, η οποία αυξάνει το συνολικό ποσό αποζημίωσης που καταβάλλεται για κάθε ατύχημα σε 750 εκατομμύρια Ειδικών Τραβηκτικών Δικαιωμάτων (ΕΤΔ), τα οποία αντιστοιχούν περίπου σε 910 εκατομμ. ευρώ. Αυτό σημαίνει ότι η διαθέσιμη αποζημίωση για τα θύματα των κηλίδων πετρελαίου θα πολλαπλασιασθεί επί πέντε.

Το Πρωτόκολλο αυτό θα είναι ανοιχτό προςπογραφή από την 31η Ιουλίου 2003 και το νέο ταμείο θα αρχίσει ναφίσταται μόλις το πρωτόκολλο επικυρωθεί από οκτώ τουλάχιστον κράτη που έλαβαν τουλάχιστον σωρευτικό άθροισμα 450 εκατομμυρίων τόνων εισφέροντος πετρελαίου. Η επικύρωση από τα 15 κράτη μέλη ΕΕ και τα 10 προσχωρούντα κράτη θα εξασφαλίσει τη δυνατότητα λειτουργίας του νέου ταμείου. Υπενθυμίζεται σχετικά ότι το Συμβούλιο (Τηλεπικοινωνιών, Μεταφορών και Ενέργειας) επιβεβαίωσε στις 6 Δεκεμβρίου 2002 την πρόθεση των κρατών μελών που είναι μέρη τωνφισταμένων παγκόσμιων συστημάτων αποζημίωσης, να επικυρώσουν το νέο συμπληρωματικό ταμείο.